Totens Sparebank er en meget solid og lønnsom bank. Stadig strengere reguleringer og krav fra myndighetene gjør imidlertid at vi erfarer økte utfordringer ved å være en mellomstor bank. Vi tror denne utviklingen vil tilta, med myndighetskrav som blir stadig mer ressurs- og kostnadskrevende. Dette vil også gjøre det mer krevende å levere på våre kjerneoppgaver, som eksempelvis tilby kundene våre konkurransedyktige produkter og tjenester. Vi er derfor ved et veiskille der vi mener videre utvikling best ivaretas gjennom å søke seg sammen med andre banker.
Målet med fusjonen er å bli en enda bedre bank for Innlandet bygget på solid kompetanse fra begge banker. En sammenslått bank vil stå sterkere i møte med økt konkurranse og stadig økende regulatoriske krav fra myndighetene. Sammen med SpareBank 1 Østlandet skal vi i Totens Sparebank bidra til bærekraftig vekst og utvikling i vår region.